Google kompaniyasi o‘zining YouTube Connect strimingli (jonli oqimdagi) xizmatini yaratadi. Bu haqida VentureBeat nashri xabar qildi. Manbaning qayd etishicha, servis Periscope’ga juda ham o‘xshaydi. YouTube/Google-akkauntlari orqali avtorizatsiya qilish mumkin. Shundan so‘ng darhol smartfonlarda to‘g‘ridan-to‘g‘ri uzatiluvchi lavhalarni tomosha qilish imkoni paydo bo‘ladi. Lavhalar tugagach, kanalda saqlanib qoladi va ularni istalgan vaqtda qayta tomosha qilish imkoni mavjud bo‘ladi. YouTube Connect xizmatida YouTube’ga a’zo bo‘lgan foydalanuvchilarning so‘nggi translyatsiyasi ko‘rinib turgan lenta joylashgan bo‘ladi. Mvzkur xizmat iOS va Android uchun mavjud. Biroq uning ishga qachon tushirilishi hozircha noma’lum. YouTube Connect haqidagi batafsil ma’lumotlar San-Frantsiskoda may oyida o‘tkaziladigan dasturchilar anjumanida taqdim etilishi kutilmoqda.